ສະຫະລັດຈະສະເໜີ ແຜນການໄລຍະຂ້າມຜ່ານ ສໍາລັບອັຟການິສຖານ
ທູດພິເສດສະຫະລັດກ່າວວ່າ ກອງປະຊຸມ ສຸດຍອດກຸ່ມເນໂຕ ທີ່ລິສບອນ ຈະເປັນຈຸດ ຫົວລ້ຽວຫົວຕໍ່ ກ່ຽວກັບອັຟການິສຖານ.
ທູດພິເສດສະຫະລັດວ່າດ້ວຍກິດຈະການໃນອັຟການິສຖານ ແລະປາກິສຖານກ່າວໃນວັນຈັນ ມື້ນີ້ວ່າ ສະຫະລັດຈະສະເໜີແຜນການໄລຍະຂ້າມຜ່ານຂອງຕົນ ສໍາລັບອັຟການິສຖານ ທີ່ ກອງປະຊຸມສຸດຍອດຂອງກຸ່ມ NATO ທີ່ກຸງ Lisbon ໃນທ້າຍສັບປະດານີ້ ອົງການຂ່າວສານຝຣັ່ງລາຍງານຂ່າວວ່າ ທ່ານ Richard Holbrooke ກ່າວວ່າ ທ່ານເຊື່ອ ວ່າ ກອງປະຊຸມສຸດຍອດຂອງກຸ່ມເນໂຕ ທີ່ນະຄອນຫລວງຂອງ Portugal ຈະເປັນຈຸດຫົວ ລ້ຽວຫົວຕໍ່ຂອງນະໂຍບາຍ ຂອງສະຫະລັດໃນອັຟການິສຖານ ທ່ານ Holbrooke ໄດ້ກ່າວເນ້ນວ່າ ພາລະກິດການສູ້ລົບຂອງສະຫະລັດ ໃນອັຟການິສ ຖານ ຈະບໍ່ຍຸຕິລົງ ຈົນກ່ວາປີ 2014 ແຕ່ການຖອນທະຫານອອກ ຈະເລີ້ມຕົ້ນຂຶ້ນໃນ ເດືອນກໍລະກົດປີໜ້ານີ້ ໃນຂະນະດຽວກັນນີ້ ກໍໄດ້ມີລາຍງານຂ່າວຢູ່ໃນໜັງສືພິມຊັ້ນນໍາ ສະບັບນຶ່ງຂອງສະຫະລັດ ກ່ຽວກັບຂໍ້ຂັດແຍ້ງກັນຢ່າງເປີດເຜີຍລະຫວ່າງປະທານາທິບໍດີ ຂອງອັຟການິສຖານ ແລະຜູ້ບັນຊາການກຳລັງທັບຂອງສະຫະລັດແລະກຸ່ມເນໂຕ ໃນອັຟ ການິສຖານ ໜັງສືພິມ Washington Post ກ່າວວ່າ ນາຍພົນ David Petraeus ໄດ້ສະແດງຄວາມ ຕົກຕະລຶງແລະຜິດຫວັງອອກມາ ກ່ຽວກັບຄໍາເຫັນຂອງປະທານາທິບໍດີ Hamid Karzai ໃນການໃຫ້ສໍາພາດໃນວັນເສົາຜ່ານມາ ກັບໜັງສືພິມ Washington Post ນັ້ນ ຊຶ່ງທ່ານ ກາໄຊໄດ້ກ່າວວ່າ ທ່ານຢາກໃຫ້ສະຫະລັດລຸດຜ່ອນການປາກົດໂຕແລະ ເຄື່ອນໄຫວທາງ ທະຫານຂອງຕົນໃນອັຟການິສຖານນັ້ນລົງ